CELEX: 62014CN0345
Language: et
Date: 2014-07-17 00:00:00
Title: Kohtuasi C-345/14: Eelotsusetaotlus, mille on esitanud Augstākā tiesa (Läti) 17. juulil 2014 – SIA „Maxima Latvija” versus Konkurences padome

22.9.2014   
            
            
               ET
            
            
               Euroopa Liidu Teataja
            
            
               C 329/4
            
         Eelotsusetaotlus, mille on esitanud Augstākā tiesa (Läti) 17. juulil 2014 – SIA „Maxima Latvija”versus Konkurences padome
   (Kohtuasi C-345/14)
   2014/C 329/06
   Kohtumenetluse keel: läti
   
      Eelotsusetaotluse esitanud kohus
   
   Augstākā tiesa
   
      Põhikohtuasja pooled
   
   
      Apellant: SIA „Maxima Latvija”
   
      Vastustaja: Konkurences padome
   
      Eelotsuse küsimused
   
   
               1.
            
            
               Kas käesolevas kohtuasjas arutatavat äriruumide rendile andja ja jaemüüja (põhirentnik) vahel sõlmitud kokkulepet, mis piirab rendileandja õigust otsustada üksi, ilma kõnealuse põhirentniku nõusolekuta muude äriruumide rendileandmise üle põhirentniku potentsiaalsetele konkurentidele, võib käsitada ettevõtjatevahelise kokkuleppena, mille eesmärgiks on takistada, piirata või kahjustada konkurentsi Euroopa Liidu toimimise lepingu artikli 101 lõike 1 tähenduses?
            
         
               2.
            
            
               Kas ja mis eesmärgil tuleb selle kokkuleppe Euroopa Liidu toimimise lepingu artikli 101 lõikega 1 kokkusobivuse hindamisel analüüsida turu struktuuri?
            
         
               3.
            
            
               Kas käesolevas kohtuasjas vaadeldavas kokkuleppes osalejate turujõud ja selle võimalik suurenemine on asjaolu, mida tuleb selle kokkuleppe Euroopa Liidu toimimise lepingu artikli 101 lõikega 1 kokkusobivuse hindamisel tingimata arvesse võtta?
            
         
               4.
            
            
               Kui selleks, et määratleda kokkuleppe põhisisu ja tõendada, et selles esinevad keelatud kokkuleppe koostiselemendid, on vaja hinnata kokkuleppe potentsiaalset mõju turule, siis kas see mõju võib olla samal ajal piisav selleks, et tuvastada, et kokkulepe vastab mõistele „keelatud kokkulepe”, ilma et oleks vaja hinnata, kas ebasoodne mõju ka tegelikult avaldus?